ประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบริษัทรับอนุญาต[๑] อาศัยอำนาจตามความในข้อ๓ ข้อ ๔ และข้อ ๕ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่บริษัทรับอนุญาตลงวันที่ ๓ ตุลาคม พ.ศ. ๒๕๔๘ เจ้าพนักงานออกประกาศไว้ ดังต่อไปนี้ข้อ ๑บริษัทรับอนุญาตต้องมีคุณสมบัติอย่างใดอย่างหนึ่งดังต่อไปนี้(๑)เป็นนิติบุคคลที่จดทะเบียนในประเทศไทยประกอบธุรกิจด้านการออกเช็คเดินทางหรือบัตรเครดิตต่างประเทศ และมีทุนจดทะเบียนและเรียกชำระแล้วไม่ต่ำกว่า ๑๐๐ ล้านบาท(๒)เป็นนิติบุคคลที่จดทะเบียนในประเทศไทยและมีบริษัทที่มีธุรกิจเกี่ยวเนื่องในต่างประเทศซึ่งมีเครือข่ายให้บริการระหว่างประเทศด้านการออกเช็คเดินทางหรือบัตรเครดิตต่างประเทศ โดยบริษัทที่มีธุรกิจเกี่ยวเนื่องดังกล่าวต้องมีทุนจดทะเบียนและเรียกชำระแล้วไม่ต่ำกว่า๑๐๐ ล้านบาท หรือเทียบเท่าข้อ๒ ห้ามมิให้ตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ(๑)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)มีส่วนเกี่ยวข้องหรือมีประวัติการกระทำความผิดเกี่ยวกับกฎหมายว่าด้วยการป้องกันและปราบปรามการฟอกเงินข้อ ๓ ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหารผู้จัดการ หรือผู้มีอำนาจในการจัดการ มีลักษณะต้องห้ามตามข้อ ๒ให้บริษัทรับอนุญาตเปลี่ยนตัวบุคคลที่ดำรงตำแหน่งดังกล่าว ภายใน ๑๕ วัน นับแต่วันที่ปรากฏข้อเท็จจริงหรือได้รับแจ้งจากเจ้าพนักงานข้อ ๔บุคคลใดที่ประสงค์จะประกอบธุรกิจเป็นบริษัทรับอนุญาตจะต้องยื่นคำร้องขออนุญาตต่อรัฐมนตรีผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้อง โดยจัดทำเป็น ๒ ชุด ดังต่อไปนี้(๑)คำร้องขอประกอบธุรกิจเป็นบริษัทรับอนุญาตตามแบบที่กำหนด(๒)หนังสือรับรองว่ากรรมการผู้มีอำนาจควบคุม กรรมการผู้มีอำนาจในการบริหาร ผู้จัดการผู้มีอำนาจในการจัดการ ไม่มีลักษณะต้องห้ามตามข้อ ๒ ตามแบบที่กำหนด(๓)สำเนาหรือภาพถ่ายหนังสือรับรองของสำนักงานทะเบียนหุ้นส่วนบริษัทกระทรวงพาณิชย์ซึ่งรับรองไว้ไม่เกิน ๖ เดือน นับแต่วันยื่นคำร้องโดยให้รับรองในรายการดังต่อไปนี้-รายชื่อกรรมการ-ผู้มีอำนาจลงนาม-ทุนจดทะเบียนและเรียกชำระแล้ว-สถานที่ตั้ง(๔)สำเนาหรือภาพถ่ายหนังสือบริคณห์สนธิ ข้อบังคับ และบัญชีรายชื่อผู้ถือหุ้น(๕)เอกสารหลักฐานแสดงการมีธุรกิจเกี่ยวเนื่องกับบริษัทในต่างประเทศซึ่งมีเครือข่ายให้บริการระหว่างประเทศด้านการออกเช็คเดินทางหรือบัตรเครดิตต่างประเทศพร้อมสำเนาหรือภาพถ่ายหนังสือรับรองทุนจดทะเบียนของบริษัทในต่างประเทศเอกสารหลักฐานที่แสดงการประกอบธุรกิจระหว่างประเทศด้านการออกเช็คเดินทางหรือบัตรเครดิตต่างประเทศและเอกสารอื่นที่เกี่ยวข้อง (ถ้ามี)(๖)แผนที่แสดงที่ตั้งของสถานประกอบการ และแผนผังแสดงจุดที่ประกอบธุรกิจการยื่นคำร้องดังกล่าวให้กระทำในเดือนมิถุนายนและเดือนธันวาคม ถ้าผู้ประสงค์จะประกอบธุรกิจในเขตปฏิบัติการของสำนักงานแห่งใดของธนาคารแห่งประเทศไทยตามข้อ ๕ ให้ยื่น ณ สำนักงานแห่งนั้นข้อ ๕ เขตปฏิบัติการของธนาคารแห่งประเทศไทยมีดังนี้ก.เขตปฏิบัติการของสำนักงานภาค(๑)สำนักงานภาคใต้ (สำนักงานตั้งอยู่ ณ อำเภอหาดใหญ่ จังหวัดสงขลา)มีเขตปฏิบัติการในจังหวัดภาคใต้รวม๑๔ จังหวัด คือ สงขลา ภูเก็ต นครศรีธรรมราช กระบี่ ชุมพร ระนอง สุราษฎร์ธานี พังงาตรัง นราธิวาส ปัตตานี พัทลุง ยะลา และสตูล(๒)สำนักงานภาคตะวันออกเฉียงเหนือ (สำนักงานตั้งอยู่ ณ อำเภอเมือง จังหวัดขอนแก่น)มีเขตปฏิบัติการในจังหวัดภาคตะวันออกเฉียงเหนือรวม๑๙ จังหวัด คือ ขอนแก่น หนองคาย อุดรธานี หนองบัวลำภู เลย สกลนคร นครพนม กาฬสินธุ์ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษมุกดาหาร อุบลราชธานี และอำนาจเจริญ(๓)สำนักงานภาคเหนือ (สำนักงานตั้งอยู่ ณ อำเภอเมือง จังหวัดเชียงใหม่)มีเขตปฏิบัติการในจังหวัดภาคเหนือรวม๑๗ จังหวัด คือ เชียงใหม่ ลำปาง กำแพงเพชร นครสวรรค์ อุทัยธานี เชียงราย พะเยาลำพูน แม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์ข.เขตปฏิบัติการของสำนักงานใหญ่ธนาคารแห่งประเทศไทยสำนักงานใหญ่ กรุงเทพมหานครมีเขตปฏิบัติการในจังหวัดอื่นๆ นอกเหนือจากที่กล่าวในข้อ ก.ข้อ ๖เจ้าพนักงานอาจเสนอความเห็นต่อรัฐมนตรีว่าการกระทรวงการคลังเพื่อพิจารณาไม่อนุญาต หรือถอนใบอนุญาต หรือไม่ต่ออายุใบอนุญาตได้หากเจ้าพนักงานมีข้อสงสัยหรือมีเหตุที่เชื่อได้ว่าผู้ยื่นคำร้องขออนุญาตบริษัทรับอนุญาต กรรมการผู้มีอำนาจควบคุม กรรมการผู้มีอำนาจในการบริหารผู้จัดการหรือผู้มีอำนาจในการจัดการ กระทำการ ดังต่อไปนี้(๑)ไม่ปฏิบัติ หรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎ ข้อบังคับ คำสั่งและประกาศที่ได้ออกเพื่อดำเนินการตามกฎหมายนั้น(๒)ปฏิบัติการอันเป็นภัยต่อระบบการแลกเปลี่ยนเงิน(๓)ปฏิบัติการอันเป็นภัยต่อสาธารณชนในทางเศรษฐกิจ(๔)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๕)ไม่มีธุรกรรมตามที่ได้รับใบอนุญาตเป็นระยะเวลา ๒ ปีติดต่อกัน(๖)เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของบุคคลรับอนุญาตนั้นให้ผู้จัดการส่งคืนใบอนุญาตต่อเจ้าพนักงานภายใน ๑๕ วันข้อ ๗ บริษัทรับอนุญาตต้องดำเนินการ ดังนี้(๑)ประกอบธุรกิจได้เฉพาะที่สำนักงานของบริษัทรับอนุญาตเท่านั้นในกรณีที่ประสงค์จะเพิ่มจุดประกอบธุรกิจภายในสถานที่เดิมที่ได้รับอนุญาตให้ยื่นคำร้องขออนุญาตโดยทำเป็นหนังสือพร้อมแนบแผนผังแสดงจุดบริการใหม่และในกรณีย้ายจุดประกอบธุรกิจในสถานที่ประกอบการเดิม ให้บริษัทรับอนุญาตมีหนังสือแจ้งให้เจ้าพนักงานทราบพร้อมแผนผังแสดงจุดที่ประกอบธุรกิจแห่งใหม่ ภายใน ๑๕ วัน นับแต่วันที่ย้าย(๒)แสดงใบอนุญาตให้ประกอบธุรกิจเป็นบริษัทรับอนุญาตที่กระทรวงการคลังออกให้ไว้ ณสำนักงานของตนในที่แลเห็นได้โดยเปิดเผย(๓)จัดให้มีป้ายที่ชัดเจนและจัดตั้งไว้ในที่เปิดเผยเห็นได้ง่ายเพื่อแสดงอัตราแลกเปลี่ยนประจำวันสำหรับสกุลเงินทุกสกุลที่บริษัทรับอนุญาตรับซื้อหรือขายเช็คเดินทางหรือจ่ายเงินตราให้แก่ผู้ถือบัตรเครดิตต่างประเทศข้อ ๘ให้บริษัทรับอนุญาตถือปฏิบัติตามหลักเกณฑ์และวิธีการ ดังต่อไปนี้(๑)การรับซื้อเช็คเดินทาง หรือจ่ายเงินตราให้แก่ผู้ถือบัตรเครดิตต่างประเทศให้กระทำได้ไม่จำกัดจำนวน(๒)การขายเช็คเดินทางให้ปฏิบัติตามหลักเกณฑ์ ดังนี้(ก)เรียกให้ลูกค้าแสดงหลักฐาน หนังสือเดินทาง หรือเอกสารการเดินทางอื่น(ข)ขายให้แก่ลูกค้าเป็นมูลค่าคนหนึ่งไม่เกิน ๕,๐๐๐ ดอลลาร์สหรัฐอเมริกาหรือเทียบเท่า ตามอัตราตลาดต่อการเดินทางหนึ่งครั้ง(๓)[๒]การรับซื้อหรือขายเช็คเดินทางหรือจ่ายเงินตราให้แก่ผู้ถือบัตรเครดิตต่างประเทศทุกครั้ง บริษัทรับอนุญาตต้องจัดให้มีหลักฐานแสดงการซื้อขาย หรือการจ่ายเงินตรา โดยมีรายละเอียดดังนี้(ก)วันที่ซื้อหรือขาย(ข)ชื่อ นามสกุล และที่อยู่ของลูกค้า(ค)ชนิด จำนวน และสกุลเงินตราต่างประเทศ(ง)อัตราแลกเปลี่ยนที่ซื้อหรือขาย(จ)ยอดรวมเงินบาท(ฉ)เลขหมายลำดับของหลักฐาน(ช)เลขที่หนังสือเดินทาง หรือเอกสารการเดินทางอื่น (เฉพาะกรณีขายเช็คเดินทางให้ลูกค้า)ให้บริษัทรับอนุญาตมอบหลักฐานแสดงการซื้อหรือขายเช็คเดินทางหรือการจ่ายเงินตราดังกล่าวให้แก่ลูกค้า และจัดให้มีสำเนาเก็บไว้ที่สำนักงานของตนโดยเก็บรักษาไว้ไม่น้อยกว่า ๕ ปี เพื่อให้เจ้าพนักงานสามารถตรวจสอบได้เมื่อต้องการ(๔)[๓]บริษัทรับอนุญาตต้องจัดให้มีสมุดบัญชีและดูแลให้มีการบันทึกรายการเกี่ยวกับการซื้อหรือขายเช็คเดินทาง หรือการจ่ายเงินตราให้แก่ผู้ถือบัตรเครดิตต่างประเทศทุกชนิดทุกสกุล ให้เรียบร้อย ถูกต้องและทันเวลารวมทั้งต้องมีผู้ตรวจสอบบัญชีที่เชื่อถือได้ตรวจสอบเป็นประจำอย่างน้อยปีละ ๑ ครั้งสมุดบัญชีที่กล่าวในวรรคแรกจะต้องเก็บรักษาไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ(๕)ให้บริษัทรับอนุญาตใช้อัตราแลกเปลี่ยนในการซื้อหรือขายเช็คเดินทางหรือจ่ายเงินตราให้แก่ผู้ถือบัตรเครดิตต่างประเทศในอัตราที่ใกล้เคียงกับอัตราเฉลี่ยของนิติบุคคลรับอนุญาต(๖)เช็คเดินทางที่บริษัทรับอนุญาตรับซื้อไว้หรือหลักฐานแสดงสิทธิที่จะเรียกเก็บเงินตราต่างประเทศตามบัตรเครดิตต่างประเทศบริษัทรับอนุญาตต้องขายให้แก่นิติบุคคลรับอนุญาตหรือส่งไปเรียกเก็บจากบริษัทหรือสถาบันการเงินในต่างประเทศผู้ออกเช็คเดินทาง หรือผู้ออกบัตรเครดิตต่างประเทศภายใน ๑๕ วัน นับแต่วันที่ได้รับซื้อเช็คเดินทางหรือวันที่จ่ายเงินตราให้แก่ผู้ถือบัตรเครดิตต่างประเทศดังกล่าวทั้งนี้ให้บริษัทรับอนุญาตเรียกใบรับจากนิติบุคคลรับอนุญาตหรือหลักฐานแสดงการส่งไปเรียกเก็บเงินที่ต่างประเทศ(๗)ในกรณีบริษัทรับอนุญาตประสงค์จะเปิดบัญชีเงินตราต่างประเทศกับนิติบุคคลรับอนุญาตเพื่อการประกอบธุรกิจบริษัทรับอนุญาตต้องแยกเปิดเป็นการเฉพาะและแจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงานโดยยอดคงเหลือในบัญชีรวมทุกบัญชีจะต้องไม่เกิน ๑๐ล้านดอลลาร์สหรัฐอเมริกาหรือเทียบเท่าตามอัตราตลาดและมิให้นำเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจบริษัทรับอนุญาตข้อ ๙ในกรณีที่มีการเปลี่ยนแปลงสภาพนิติบุคคลของบริษัทรับอนุญาตหรือเปลี่ยนแปลงชื่อนิติบุคคล หรือเปลี่ยนแปลงชื่อสถานประกอบการหรือเปลี่ยนแปลงผู้ถือหุ้น สัดส่วนผู้ถือหุ้นหรือเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการของบริษัทรับอนุญาตให้บริษัทรับอนุญาตรายงานการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องภายใน ๑๕ วัน นับแต่วันที่มีการเปลี่ยนแปลงทางทะเบียนทั้งนี้กรณีมีการเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ ให้ทำหนังสือรับรองด้วยว่าบุคคลดังกล่าวไม่มีลักษณะต้องห้ามตามข้อ๒ข้อ ๑๐ให้บริษัทรับอนุญาตจัดทำรายงานตามแบบที่กำหนดข้อ ๑๑ ประกาศฉบับนี้ให้ใช้บังคับตั้งแต่วันที่ ๗ตุลาคม พ.ศ. ๒๕๔๘ เป็นต้นไปประกาศณ วันที่ ๗ ตุลาคม พ.ศ. ๒๕๔๘สุชาติ สักการโกศลเจ้าพนักงานควบคุมการแลกเปลี่ยนเงิน ประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบริษัทรับอนุญาต(ฉบับที่ ๒)[๔]ข้อ ๒ ประกาศฉบับนี้ให้ใช้บังคับตั้งแต่วันที่ ๑สิงหาคม พ.ศ. ๒๕๔๙ เป็นต้นไปสัญชัย/จัดทำ๒๑ มีนาคม ๒๕๕๑โชติกานต์/ปรับปรุง๓ กรกฎาคม ๒๕๖๑[๑]ราชกิจจานุเบกษา เล่ม ๑๒๒/ตอนพิเศษ ๑๓๒ ง/หน้า ๓๖/๑๖ พฤศจิกายน ๒๕๔๘[๒] ข้อ ๘(๓) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบริษัทรับอนุญาต (ฉบับที่ ๒)[๓] ข้อ ๘(๔) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบริษัทรับอนุญาต (ฉบับที่ ๒)[๔]ราชกิจจานุเบกษา เล่ม ๑๒๓/ตอนพิเศษ ๙๘ ง/หน้า ๓๗/๒๒ กันยายน ๒๕๔๙